

**ORGANITZACIÓ**

**Documentació que cal portar**

Els estudiants han de portar sempre el seu DNI, NIE o passaport per identificar-se en qualsevol moment de les proves, a requeriment de qualsevol membre del tribunal.

**Calendari i horaris**

|  |
| --- |
| 2 d’abril |
| 9:30-10:00 | Recepció i lliurament de documentació |
| 10:00-11:30 | Matemàtiques |
| 11:30-12:00 | Descans |
| 12:00-13:30 | Llengua catalana i Ciències socials |

**Material per a l’examen**

Bolígrafs, llapis, goma d’esborrar, tipp-ex o líquid corrector, regle, escaire, compàs, transportador d’angles. No s’autoritza l’ús de cap calculadora.

**Normes generals per a la realització de les proves**

No es permet utilitzar durant les proves cap tipus d’informació (apunts, llibres, etc.) ni telèfons mòbils o altres aparells electrònics no autoritzats.

Cal mantenir al llarg del desenvolupament dels exàmens un silenci absolut i una correcció personal adequada. El tribunal té la capacitat legal d’expulsar de l’aula les persones que incompleixin les normes elementals d’ètica o d’ordre pròpies d’un examen i d’anul·lar-los les proves.

Els exàmens són anònims i no poden tenir cap marca d’identificació personal. En començar les proves es lliura a cada estudiant un codi que l’identifica i que permet l’anonimat en la correcció. L’estudiant haurà d’escriure’l amb cura en els requadres corresponents de cada un dels quaderns d’examen.

Per a la realització de cada prova es lliura a cada estudiant només un quadern d’examen.

L’accés a l’aula implica sempre el lliurament obligatori del quadern d’examen degudament etiquetat, encara que s’hagi deixat en blanc.

No lliurar algun quadern d’examen comporta l’anul·lació del conjunt de la prova de selecció.

Els exàmens no es poden respondre en llapis (excepte gràfiques), ni amb tinta vermella o verda.